দোল উপলক্ষে তিন দিন নবদ্বীপবাসীকে নিরামিষ খাওয়ার আবেদন পুরসভার চেয়ারম্যানের

রুপম রায়, নদিয়া: দোল (Dol Purnima) উপলক্ষে তিন দিন নবদ্বীপবাসীকে নিরামিষ (vegetarian) খাওয়ার আবেদন নবদ্বীপ পুরসভার (Nabadwip Municipality) চেয়ারম্যানের। ঘটনায় নদিয়ার জেলাশাসকের কাছে ডেপুটেশন দিল নাস্তিক মঞ্চ এবং এপিডিআর ।

চৈতন্য ভূমি নবদ্বীপ এবং মায়াপুরে সারম্বরে পালিত হবে ভগবান শ্রীচৈতন্যের ৫৩৯ তম আবির্ভাব দিবস এবং দোলযাত্রা উৎসব। আর এই দোল উপলক্ষে তীর্থ নগরীর বিভিন্ন মন্দিরে লাখো লাখো ভক্তের সমাগম ঘটেছে।

শ্রীচৈতন্য বিজরিত নবদ্বীপ এবং মায়াপুর মিলে ছোট বড় প্রায় আড়াইশো মঠ মন্দিরে ইতিমধ্যেই নবদ্বীপ মন্ডল পরিক্রমা চলছে। আর ভক্ত সমাগম নবদ্বীপে  ১৩ মার্চ থেকে ১৫ মার্চ পর্যন্ত নবদ্বীপবাসীকে নিরামিষ খাওয়ার আহ্বান জানালেন নবদ্বীপ পৌরসভার চেয়ারম্যান বিমান কৃষ্ণ সাহা। যদিও এর আগেও এই ধরনের আহ্বান জানানো হয়েছিল পৌরসভার পক্ষ থেকে।

আরও পড়ুন: ফের বিধানসভা থেকে ওয়াকআউট বিজেপির

নবদ্বীপ রবীন্দ্র সংস্কৃতিক মঞ্চে এক আসন্ন দোলযাত্রা উপলক্ষে এক সমন্বয় সভার আয়োজন এর মধ্যে দিয়ে এই আহ্বান করেন নবদ্বীপ পৌরসভার চেয়ারম্যান বিমান কৃষ্ণ সাহা।

এবার এই বিষয়ে জেলাশাসকের কাছে ডেপুটেশন দিল নাস্তিক মঞ্চ ও এপিডিআর। তাঁদের দাবি নবদ্বীপ পুরসভার চেয়ারম্যান অসংবিধানিক কথা বলেছেন। তাঁদের আরও দাবি অবিলম্বে পুরসভার চেয়ারম্যানকে এই অসংবিধানিক নির্দেশ প্রত্যাহর করতে হবে। নাগরিক খাদ্যভাসের স্বাধীনতা নিশ্চিত করতে হবে এবং অবাধে মদ বিক্রি এবং দোল উৎসবের সকালে মদ বিক্রি বন্ধ করতে হবে। এবং চেয়ারম্যানের এই মন্তব্যের প্রতিবাদে জেলাশাসককে পদক্ষেপ নেওয়ারও আরজি জানিয়েছেন দুই সংগঠনের সদস্যরা।

দেখুন অন্য খবর: